삼성 로고(Lettermark)  **Kontaktai:**

Liga Bite

„Samsung Electronics Baltics”

   Tel: +371 67076046

[l.bite@samsung.com](mailto:l.bite@samsung.com)

Pranešimas žiniasklaidai

2024 08 28

**Išmaniesiems, dronams ir žaidimų konsolėms – dar spartesnės „Samsung“ 1 TB „microSD“ atminties kortelės: žaibiškas perkėlimas ir atsparumas smūgiams**

**Technologijų bendrovė „Samsung“ pristatė naujas „Evo Plus“ ir „Pro Plus“ serijų „microSD“** **atminties korteles. Išmaniesiems telefonams ir nešiojamosioms žaidimų konsolėms subalansuotos atmintinės siūlo dar didesnę, iki 1 terabaito (TB) siekiančią, talpą bei leidžia duomenis perkelti iki 23 proc. greičiau už pirmtakes. O tai dar labiau padidina kasdienį vartotojų produktyvumą.**

„Pasaulyje daugėja turinio kūrėjų, todėl rinkoje vis labiau populiarėja tokie naujų kategorijų mobilieji įrenginiai, kaip nešiojamosios žaidimų konsolės, dronai ir veiksmo kameros. Norint profesionaliai filmuoti ar fotografuoti išmaniuoju telefonu arba tiesiog turėti didelį žaidimų pasirinkimą keliaujant, neišvengiamai reikia turėti didelį kiekį atminties. Naujosios „Evo Plus“ ir „Pro Plus“ serijų „microSD“ korteles šiuos poreikius atliepia pasiūlydamos platesnį talpų pasirinkimą, didesnį patikimumą bei leisdamos sugaišti dar mažiau laiko laukiant, kol bus perkelti reikalingi failai“, – sako Robertas Šneideris, „Samsung Electronics Baltics“ atminties įrenginių ekspertas.

**Dar daugiau talpos**

Anot jo, senesnių tipų atminties kortelių duomenų perdavimo sparta paprastai būna gerokai mažesnė, todėl tai gali sukelti tam tikrų iššūkių perkeliant didelius failus, senesnių tipų kortelės turi ir gerokai mažiau atminties, tad norint atlaisvinti vietą joje dažnai tenka ištrinti dalį failų. Be to, dėl technologijų pažangos senesnės kortelės gali tapti nesuderinamos su naujesniais įrenginiais ar programine įranga, todėl jų naudojimo galimybės tampa ribotos.

Tuo tarpu naujo tipo kortelės yra itin patogios turinio kūrėjams, fotografams, videografams, dizaineriams ar kitiems naudotojams, kurie kasdien dirba su itin dideliais failais – padidintas „Evo Plus“ ir „Pro Plus“ kortelių atminties kiekis vartotojams atveria terabaitais matuojamų talpų asortimentą, kuris anksčiau buvo prieinamas tik renkantis kompiuteriams skirtus SSD diskus.

Turėdamas 1 TB talpos atminties kortelę, vartotojas gali savo išmaniajame išsaugoti 400 tūkstančių 4K UHD raiškos nuotraukų (vidutinis dydis 2,3 MB), o nešiojamojoje žaidimų konsolėje – daugiau nei 50 skirtingų žaidimų (vidutinis dydis 20 GB).

Šitaip išaugusi naujųjų atminties kortelių talpa vartotojams atrakina naujas galimybes naudoti ir kitus nešiojamus įrenginius, įskaitant dronus ir veiksmo kameras. Didesnis saugyklos kiekis įgalina į kelionę pasiimti mažiau skirtingų atminties kortelių, taip mažindamas tikimybe jas pamesti, o kartu su tuo retėja ir poreikis užfiksuotą medžiagą persikelti į kompiuterį, atlaisvinant vietos naujam turiniui.

„Evo Plus“ ir „Pro Plus“ siūlo platų skirtingų atminties versijų pasirinkimą – 128 gigabaitų (GB), 256 GB, 512 GB ir 1 TB. „Evo Plus“ atveju vartotojams taip pat bus prieinamas ir 64 GB variantas.

**Pagerintas našumas**

Profesionaliam naudojimui skirtos „Pro Plus“ be didelės atminties taip pat vartotojams suteikia galimybę dar sparčiau dirbti kūrybinį darbą. Tiek pasirinkus mažiausią 128 GB opciją, tiek didžiausią 1 TB variantą, bus galima mėgautis iki 180 megabaitų per sekundę (MB/s) siekiančia duomenų nuskaitymo ir 130 MB/s įrašymo sparta.

Greitą informacijos įkrovimą ir pritaikymą efektyviam darbui patvirtina „UHS Speed Class 3“ (U3) sertifikatas, o tinkamumą 4K UHD vaizdo įrašymui – „Video Speed Class 30“ (V30) ir „A2 App Performance“ spartos klasės. Tai turinio kūrėją išlaisvina nuo bet kokių su failų išsaugojimu susijusių rūpesčių ir leidžia jam susikoncentruoti į kūrybą.

Kasdieniam naudojimui „Evo Plus“ atminties kortelės pasižymi daugiau nei penktadaliu pirmtakes lenkiančia 160 MB/s duomenų perkėlimo sparta ir kitomis inovatyviomis galimybėmis – „UHS Speed Class 3“ (U3), „Video Speed Class 30“ (V30) ir „A2 App Performance“. 64 GB talpos „Evo Plus“ parametrai kiek skiriasi – „UHS Speed Class 1“ (U1), „Video Speed Class 10“ (V10) ir „A1 App Performance“.

**Patikimumas ir ištvermingesnė baterija**

„Evo Plus“ ir „Pro Plus“ 1 TB atminties kortelės aprūpintos nauju valdikliu, o tai, dar labiau sumažina jų energijos sąnaudas ir pagerina jas naudojančio įrenginio baterijos ištvermę. Be to, siekiant vartotoją apsaugoti nuo nepatogumų ir nuostolių keliančio duomenų praradimo, naujoji „Samsung“ atminties kortelių karta turi patobulintą klaidų taisymo variklį, kuris garantuoja didesnį informacijos įrašymo ir ištrynimo ciklų skaičių.

Siekiant užtikrinti mechaninį naujųjų „Evo Plus“ ir „Pro Plus“ atsparumą, jos buvo kruopščiai ištestuotos. Naujosios atminties kortelės yra pritaikytos atlaikyti panardinimą iki 1 m gylio vandenyje, naudojimą aukštoje temperatūroje, bagažo patikrą rentgeno spinduliais oro uoste ir magnetinio lauko žalą. Jos taip pat atsparios kritimams bei išsidėvėjimui nuo dažno įstatymo ir išėmimo iš įvairių elektronikos įrenginių.

**Specifikacijos:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Sąsaja | UHS | | | | | | | | | | |
| Linija |  |  | Pro Plus | | | | Evo Plus | | | | |
| Aparatinė įranga | Talpa 1) | | 1TB | 512GB | 256GB | 128GB | 1TB | 512GB | 256GB | 128GB | 64GB |
| Našumas | Nuoseklusis nuskaitymas 2) | | Iki 180 MB/s | | | | Iki 160 MB/s | | | | |
| Nuoseklusis įrašymas 2) | | Iki 130 MB/s | | | | Iki 120 MB/s | | | Iki 60 MB/s | Iki 20 MB/s |
| Spartos klasė3) | | | U3, V30, A2, Class 10 | | | | | | | | U1, V10, A1, Class 10 |
| Sertifikatai | | | FCC (IC), CE (UKCA), VCCI, RCM | | | | | | | | |
| Garantija 4) | | | Dešimties (10) metų ribota garantija | | | | | | | | |

1. 1GB = 1,000,000,000 baitų. Tikroji naudojama atminties talpa gali skirtis. Vartotojui prieinama talpa matuojama naudojant SD Formatter 3.1 įrankį su FAT failų sistema.
2. Veikimo rezultatai pagrįsti vidinėmis bandymo sąlygomis. Deklaruotas veikimas buvo pasiektas naudojant PRO Plus/EVO Plus microSD kortelę su Samsung microSD kortelių skaitytuvu (ver3.0) kontroliuojamoje aplinkoje. Tikrieji skaitymo/rašymo greičiai gali skirtis priklausomai nuo pagrindinio įrenginio konfigūracijos ir naudotojo aplinkos. Daugiau informacijos rasite techninėje specifikacijoje.
3. V10, V30: Vaizdo greičio klasė reiškia pastovią vaizdo įrašymo spartos 10MB/s (V10) ir 30MB/s (V30), kuri leidžia palaikyti realaus laiko vaizdo įrašymą UHS sąsajos produktams. Perkėlimo greičiai gali skirtis priklausomai nuo pagrindinio įrenginio.
4. Daugiau informacijos apie garantiją rasite <https://semiconductor.samsung.com/consumer-storage/support/documents/>